

VLADA REPUBLIKE HRVATSKE

Zagreb, 10. lipnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad 56. međunarodnom smotrom folklora „Đakovački vezovi“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točke II. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2022. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad 56. međunarodnom smotrom folklora „Đakovački vezovi“, sukladno zamolbi gradonačelnika Grada Đakova.

2. Ministarstvo kulture i medija sufinancirat će navedenu smotru folklora, u iznosu od 130.000,00 kuna, iz vlastitih sredstava osiguranih u Državnom proračunu Republike Hrvatske za 2022. godinu.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Đakovački vezovi predstavljaju najsnažniju poruku nacionalnoga identiteta kojom cijela Đakovština promovira vlastite gospodarske i turističke vrijednosti te vrlo bogatu tradicijsku kulturu Slavonije, Baranje i Srijema. Već više od pola stoljeća manifestacija uživa ugled ne samo u matičnoj Županiji nego i u široj društvenoj i kulturnoj zajednici.

Đakovački vezovi nositelji su EFFE Label (Europe for Festivals, Festivals for Europe), oznake izvrsnosti i europske prepoznatljivosti. Oznaku dodjeljuje European Festivals Association (EFA), uz podršku Europske komisije i Europskog parlamenta. U 2022. Ministarstvo kulture i medija osiguralo je potporu u iznosu od 130.000,00 kuna.

Slijedom navedenoga, predlaže se prihvaćanje pokroviteljstva nad navedenom manifestacijom.